سيدي قاسم

سيدي قاسم مدينة مغريبية ؤ مدينة مغريبية و جماعة ترابية حضرية كاينة ف إقليم سيدي قاسم، جهة رّباط سلا قنيطرة، ساكنين فيها 75572 واحد، على حسب لإحصاء لعام 2014.

 تاريخ 
لمدينة تأسات على جوج د لمراحل: ف اللول كانت زاوية ديال واحد السيد سميتو سيدي قاسم بوعسرية ف لقرن سبعطاش، ف لوقيتة ديال مولاي سماعيل. لمرحلة التانية كانت ورا الستيعمار مني جاو شي رباعة ديال لفرانسيس و الصبليون و تأنسطالاو ف لبلاصة لي فيها الصونطر ديال لمدينة دابا. لݣور بناو كنيسة ومقبارة د النصارى ف لمدينة لي سمّاوها بتيجا (Petitjean) على سمية واحد لكولونيل فرانساوي.

 تعليم 
 نسبة لأمية (نّاس لّي ما كايعرفوش يقراو ولا يكتبو) : 25%
 نسبة سّكان لّي قاريين فوق الليسي (ليسي و جامعة): 22,5%

 قتيصاد 
سيدي قاسم كاينة ف السهل لمغلال ديال لغرب، هادشي علاش النشاط اللول فيها كيتركز ف لفلاحة. لأنشطة لقتيصادية لوخرة لي كانت تعرفات بيها لمدينة هي لپيطرول لي تكتاشف ف لمدينة في لقرن لي فات، ؤزين لاسامير لي كان شاد هاد المارشي كان خالق رواج كبير ف لمدينة ولكن من بعد ماتسالا الپيطرول و لمشاكيل بين لاسامير و الدولة، لوزين ولا كايدير غي التكرير و النشاط ديالو نقص بزاف.

 نسبة نّاس نّشيطين (لّي يقدرو يخدمو): 44,9%
 نسبة لبطالة (نّاس لّي ما خدامينش و تايقلبو على خدمة): 23,3%
 نسبة نّاس اللي خدامين ف دّولة : 19,8%
 نسبة نّاس اللي خدامين لبريڤي :42,5%

 ناسها 
ناس سيدي قاسم خليط من جميع مناطق د لمغريب: الغرب، الشمال، الريف، سوس، الصحرا، ؤ زيد ؤ زيد. ولاد سيدي قاسم نجحو فبزاف د ضّومينات وكاين منهم لي تعرف فتمّا ولّا فلبلاد ولّا حتى فلعالام بحال لجنيرال الدليمي ولا لعقيد لعلام.

 مصادر 

تصنيف:جهة الرباط سلا القنيطرة
تصنيف:مدون د لمغريب
تصنيف:مقالات فيها مصدر و 3000 بايت
تصنيف:بلايص مسكونين ف إقليم سيدي قاسم